Емигрира в САЩ, където е деен член на македонската емиграция и развива активна дейност по организирането на старите емигранти в САЩ. Служи в църквата в Стийлтън след 1915 година и организира македонските братства в Стийлтън и Форт Уейн. В 1918 година при учредяването на Македоно-българския централен комитет в САЩ свещеник Давид Наков е избран за председател на Централния комитет на организацията. Заедно с Вангел Сугарев Наков е избран за представител на Парижката мирна конференция на българската емиграция в Северна Америка, но не са допуснати на френска територия.